  Майя Бывальцева Ижкарысь вирусологической лабораториын Удмуртиысь улӥсь Быдӟым Атыкай ожысь ветеранъёс, фронт мышкын ужамъёс но оже пыриськемъёслэн палкышнооссы понна лемтэез дунтэк эскерозы. 25-тӥ оштолэзе со сярысь ивортэ Роспотребнадзорлэн элькунъя управлениезлэн пресс-службаез. Кызьы веразы иворъёсъя «Удмуртия» агентстволы управленилэн пресс-службаяз, сыӵе акция котькуд ар кӧня ке аръёс ӵоже ортчытъяське ни. Со быдэс эпидиемиологи вакытэ ужа. Лемтэез дунтэк эскерон понна вазиськоно «Удмурт элькунысь гигиеная но эпидемиологияя центрлэн» вирусологической лабораторияз. Вераны кулэ, лемтэй энцефалитэз но боррелиозэз шараян арлыдо адямилы 700 манет котыр усе. Тодэ вайытом, туэ 22-тӥ оштолэзьлы Удмуртиын лемтэй мертчиськон 140 учыр пусъемын. Шугадӟонэ шедемъёс пӧлын 46 нылпиос. 1-тӥ куартолэзёзь Ижкарын лемтэйёслэсь но шыръёслэсь тазатозы Кызьпу арамаез но Киров нимо паркез, нош 31-тӥ куартолэзёзь кар тӧрлыкъёс 540 гектар пала интывылыэз — паркъёсты, арамаосты, нюлэсо интыосты — лемтэйёслэсь тазатыны оскытӥзы. Тегъёс: Тазалык Ижкар лемтэй Мерлык паркъёс  